תופעות לוואי מוכרות כוללות כאב ואדמומיות סביב אזור הזריקה (ב-50% מהמקרים). אחוז קטן של אנשים מפתחים חום קל. כמו בכל סוג תרופה, ישנו אחוז קטן של אנשים העלולים לפתח תגובה אלרגית חמורה. ב-2016 משרד הבריאות של קנדה הזהירו מפני סיכון מוגבר לאנמיה או המוליזה בקרב אנשים שטופלו באוקליזומאב (Soliris). הסיכון הגבוה ביותר היה כאשר אנשים קיבלו מנה של סוליריס תוך שבועיים לאחר שהתחסנו בבקסרו.
למרות החששות הראשונים הנוגעים לתסמונת ג׳יליאן-בארה, מחקרים עוקבים שנערכו ב-2012 לא הראו סיכון מוגבר לחלות בג׳יליאן-בארה לאחר חיסון המנינגוקוק המצומד.
מחוז עכאר
מחוז בעלבכ-אלהרמל
הדיוויזיה העשירית (האימפריה הגרמנית)
הדיוויזיה העשירית (בגרמנית: 10. Division) הייתה דיוויזיה של צבא הקיסרות הגרמנית. הדיוויזיה לחמה במלחמת אוסטריה–פרוסיה, מלחמת צרפת–פרוסיה ובמלחמת העולם הראשונה, ופורקה עם סיומה.
היסטוריה.
הדיוויזיה הוקמה בפוזן בנובמבר 1816 כחטיבה, הפכה לדיוויזיה ה-9 ב-5 בספטמבר 1818, והפכה מחדש לדיוויזיה ה-10 ב-28 בפברואר 1820. חיילי הדיוויזיה גויסו מפרובינציית שלזיה, ובפרט מאזור גלוגאו. ב-1866 לחמה הדיוויזיה במלחמת אוסטריה–פרוסיה כחלק מהארמייה השנייה בפיקוד פרידריך, נסיך הכתר של פרוסיה. ב-27 ביוני היא הביסה כוח אוסטרי גדול בקרב נאחוד. למחרת היא זכתה בניצחון נוסף בקרב סקאליץ ויום לאחר מכן בניצחון נוסף, ובהמשך לחמה בהצלחה גם בקרב קניגרץ.
בין השנים 1870–1871 השתתפה הדיוויזיה במלחמת צרפת–פרוסיה כחלק מהארמייה השלישית בפיקוד פרידריך, נסיך הכתר של פרוסיה. הדיוויזיה לחמה בקרב וייסמבורג, קרב וורת, קרב סדאן והמצור על פריז.
עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-5 בפיקוד הרמן פון שטרנץ, אשר היה חלק מהארמייה החמישית. הדיוויזיה לחמה במהלך המערכה על הגבולות, ובכלל זה בקרב הארדנים. לאחר מכן לחמה הדיוויזיה בקרבות שונים בחזית המערבית, ובכלל זה בקרב ורדן, ולאחר מכן לחמה במהלך הקרב השני על האן. לאחר מכן השתתפה הדיוויזיה במתקפת האביב הגרמנית, ובכלל זה במהלך הקרב השלישי על האן והקרב השני על המארן, ולאחר מכן השתתפה בלחימה כנגד מתקפת מאה הימים של מדינות ההסכמה, ובכלל זה בקרב סן מייל ובקרבות בלורן. לאחר המלחמה חזרה הדיוויזיה לגרמניה, ובינואר 1919 פורקה הדיוויזיה.
שולמית זוננברג-ברונשטיין
שולמית זוננברג-ברונשטיין (נולדה ב- 13 בנובמבר 1966) היא וטרינרית, סופרת, עורכת ומשוררת ישראלית.
ביוגרפיה.
שולמית זוננברג-ברונשטיין, אם לתמר, יעל ומיכל, נולדה במושב ארבל, לעדנה אחדות ילידת איראן וליואכים זונברג יליד פרוסיה. שולמית גדלה במושב אותו הקים יואכים עם חבריו, יוצאי הבריגדה היהודית.
באוטוביוגרפיה שלו כתב אביה כי הוא וחבריו עלו על הקרקע באוקטובר 1949 אך רק ב-1952, כשהגיעה לארבל העלייה מפרס, זכה המושב לשגשוג ולפריחה.
היא למדה בבית-הספר החקלאי כדורי, בין מוריה היו איתן עופר, אהרון ירחו, יפרח חביב, טליה רייניץ וד"ר אליעזר דומקה. לאחר מכן התגייסה לצה"ל ושמשה כמדריכת כיתה. עם תום שירותה הצבאי, למדה שמונה שנים באוניברסיטה העברית בירושלים, מתוכן לימודים לתואר ראשון במדעי בעלי-החיים, אותו סיימה בהצטיינות ולימודים לתואר דוקטור לרפואה וטרינרית. שולמית התמקדה ברפואת מעלי-גירה והייתה הרופאה הקלינית הראשונה שעבדה שנים רבות במסגרת "החקלאית", חברה וטרינרית שלא העסיקה באותם ימים רופאות נשים.
בשנים שלאחר מכן החלה זוננברג-ברונשטיין לתרגל יוגה בשיטת איינגאר, כיוון שסבלה מפציעה ישנה בעמוד השדרה, היא עברה לגור באבן-יהודה, הקימה במכללת רופין את החוג למדעי מעלי-הגירה, עמדה בראשו 17 שנים והרצתה בקורסים לפרמקולוגיה, אפידמיולוגיה, אובסטטריקה וטריוגנולוגיה של מעלי-גירה.
ספרה הראשון "האיכר מכפר פסגה" הוא רומן היסטורי, ספור אהבה שנכתב בהשראת הר ארבל, וואדי חמאם, הרפת והמשק החקלאי, והילדות לצד הוריה ושלושת אחיה, יואב, אבישי ועשהאל.
בשירתה ניתן למצוא נופים אורבניים, אך גם היא מושפעת מילדותה בכפר, מבעלי-החיים ומנופיו הפראיים, ההיסטוריים של מבצר ארבל.
אלי הירש כתב על ספרה 'תמונות מכביש 90' :"זוננברג כותבת בעברית מוזיקלית להפליא שחותרת לדיוק הקונפליקטים הכרוכים באהבה, שפתה צלולה ומגובשת למרות שמה שמניע אותה הוא להט רגשי רב, סוחף, לפעמים אקסטטי".
בשנים האחרונות היא ממשיכה ועוסקת ברפואה ווטרינרית, מלמדת איינגאר יוגה, ועורכת טקסטים ספרותיים.
במהלך 2022 צפויים לראות אור הרומן "כי הייתי רעבה" וספר השירים "כל זמן שתרצי".
אביב סולומון
אביב סולומון (נולד ב-10 בינואר 1995) הוא כדורגלן ישראלי המשחק בעמדת המגן השמאלי בהפועל באר שבע.
קריירה.
סולומון שיחק בצעירותו במספר קבוצות, בהן: הפועל חיפה, מכבי חיפה, מ.ס. ג'וליס, מכבי נתניה, הפועל עפולה, עד שבגיל 19 הצטרף למחלקת הנוער של מכבי עירוני קריית אתא.
ב-10 באוקטובר 2014 ערך סולומון את הופעת הבכורה שלו בקבוצה הבוגרת בניצחון 0–2 נגד מכבי דלית אל-כרמל. ב-21 בנובמבר 2014 הבקיע את שער הבכורה שלו בקבוצה בניצחון 2–5 נגד מכבי סקציה מעלות תרשיחא. בעונת שיחק לסירוגין גם בקבוצה הבוגרת וגם בקבוצת הנוער בה כבש 14 שערי ליגה.
בקיץ חתם בהפועל נצרת עילית מהליגה הלאומית. ב-21 באוגוסט 2015 ערך את הופעת הבכורה שלו בהפסד 1–3 להפועל ראשון לציון. ב-2 במאי 2016 הבקיע את שער הבכורה שלו בקבוצה בניצחון 1–6 נגד מכבי קריית גת.
ב-14 ביוני 2017 חתם סולומון במ.ס. אשדוד מליגת העל. ב-30 ביולי 2017 ערך סולומון את הופעת הבכורה שלו בקבוצה בניצחון 1–3 נגד בית"ר ירושלים במסגרת גביע הטוטו. ב-26 בינואר 2019, הורחק בהפסד 1–4 לבית"ר ירושלים.
בתחילת קיץ סיכם סולומון בהפועל חדרה, אך כחודש לאחר מכן חתם בהפועל כפר סבא, עמה ירד ליגה בסיום עונת 2020/2021.
ב-9 ביוני 2021 חתם סולומון לשנתיים בהפועל באר שבע.
תארים.
הפועל באר שבע
La, la, la
La, la, la (בעברית: לה, לה, לה) הוא שיר של הזמרת הספרדייה מסיאל. את השיר כתבו מנואל דה לה קלבה ורמון ארקוסה. השיר ייצג את ספרד בתחרות האירוויזיון של שנת 1968, וזכה במקום הראשון. זו הייתה הפעם הראשונה שספרד זכתה בתחרות. מסיאל הוציאה את השיר באנגלית בשם ""He Gives Me Love (La, La, La)".
האירוויזיון.
ביצוע השיר זיכה את ספרד בפעם הראשונה בתחרות האירוויזיון. כותבי השיר, רמון ארקוסה ומנואל דה לה קלבה, ידועים בשם צמד דינאמיקו . זו הייתה הפעם הראשונה שהאירוויזיון שודר בטלוויזיה בצבע, והצופים ראו את זמרות הליווי של מסיאל בשמלות קצרות בצבע ירוק-כחול.
השיר "La, la, la" ניצח את השיר הפייבוריט נציג הממלכה המאוחדת "Congratulations" של קליף ריצ'רד בנקודה אחת בלבד.
הזמר ז'ואן מנואל סראט נבחר בתחילה לשיר את השיר בתחרות, והוא התכוון לשיר אותו בקטלאנית. אבל המדינה הספרדית בהנהגת פרנקו לא אפשרה זאת, והתעקשה על ביצוע בספרדית, השפה הרשמית בכל שטחי ספרד. לכן, ברגע האחרון, נבחרה מסיאל להופיע באירוויזיון. רק באירוויזיון 2004 בוצע שיר בקטלאנית בידי נציג של אנדורה.
סרט דוקומנטרי ששודר בטלוויזיה הספרדית בשנת 2008, טען שקאודיו פרנקו דאג להבטיח את הניצחון של ספרד בתחרות, כדי לשפר את תדמית המדינה בחו"ל. מסיאל זעמה על ההאשמות, והתעקשה שזכתה כי השיר היה יותר טוב, ופרנקו לא היה יכול לקנות קולות עבור המקום הראשון. היא האשימה את ערוצי הטלוויזיה הספרדים שהעלו את ההאשמות בגלל תחרות ביניהן.
הקלטות.
מסיאל הקליטה את השיר בארבע שפות: ספרדית, איטלקית, גרמנית, כולם בשם "La, la, la", ובאנגלית בשם "He Gives Me Love (La, la, la)". גרסאות כיסוי הוקלטו על ידי הזמרת האיטלקייה מינה בתוכנית הטלוויזיה "קנצוניסימה" של רשת RAI, ועל ידי הזמרת הפינית קרולה. הלהקה סן אטיין הקליטה גרסת כיסוי נוספת עבור האלבום "A Song for Eurotrash" משנת 1998, עם מילים באנגלית שונות מהמקור.
הגרסה המצליחה ביותר של השיר הייתה של זמרת הפאדו הפורטוגזית עמליה רודריגז. הזמר הטורקי אלפאי הקליט גרסה בטורקית בשם "Sen Gidince &amp; La La La". היידי בריהל ביצעה גרסת כיסוי של השיר בגרמנית.
יוסף שכטמן
יוסף בוריס (בר) שכטמן (6 בספטמבר 1891 – 1 במרץ 1970) היה סופר יהודי ופעיל פוליטי ציוני רוויזיוניסטי. מחברם של ספרי היסטוריה, ביוגרפיה ויצירות רבות על הציונות.
קורות חיים.
ראשית חייו.
שכטמן נולד באודסה באימפריה הרוסית (כיום באוקראינה). בנערותו השתתף בתנועות הנוער היהודיות הציוניות ואז גם פגש לראשונה את זאב ז'בוטינסקי.
למד באוניברסיטת נובורוסיה הקיסרית באודסה, שם הוא יצר קשרים עם חברי התנועה הלאומית האוקראינית. בשנת 1910 פרסם מאמר בכתב העת "Еврейский мир" ("העולם היהודי") בסנקט פטרבורג שקרא לדיאלוג אוקראיני–יהודי. בשנת 1917 הוא פרסם באודסה עלונים תחת השמות "Евреи и украинцы" ("יהודים ואוקראינים") ו-"Национальные движения в свободной России" ("תנועות לאומיות ברוסיה החופשית").
במאי 1917 נבחר שכטמן כנציג לוועידת הציונים הכל-רוסית השביעית שהתקיימה בפטרוגראד ולקונגרס היהודי הכל-רוסי שהתקיים במוסקבה ביוני–יולי 1918. בשנת 1918 הוא נבחר לחבר המועצה הלאומית היהודית באוקראינה. בשנים 1918–1919 עבד בסוכנות המבצעת שלה, המזכירות הלאומית היהודית.
בשנת 1920 היגר שכטמן מרוסיה הבולשביקית. הוא החל ללמוד באוניברסיטת ברלין והשתתף באופן פעיל בפדרציה של ציונים רוסים–אוקראינים (שהיגרו). החל מספטמבר 1922 ערך יחד עם ז'בוטינסקי את השבועון בשפה הרוסית "ראזסווייט" ("השחר"), שיצא לאור באותה עת בברלין ומ-1924 בפריז.